Osnovna škola Pećine

Šetalište 13. divizije 25

R I J E K A

KLASA: 003-03/19-01/16

URBROJ: 2170-55-01-19-7

U Rijeci 1. 7. 2019.

 Ravnateljica Osnovne škole Pećine, po završenom postupku jednostavne javne nabave za nabavu udžbenika obveznih predmeta za učenike OŠ Pećine, donosi sljedeću

ODLUKU O ODABIRU PONUDE

kojom se odabire Ponuda br.1/2019 od 12. 6. 2019. ponuditelja Udžbenik.hr d.o.o., Ivanečka 31, 10000 Zagreb, kao najpovoljnija.

Obrazloženje

I.

Sukladno članku 15. Zakona o javnoj nabavi (NN 120/16) za nabavu roba i usluga procijenjene vrijednosti do 200.000,00 kn (bez PDV-a) odnosno za nabavu radova procijenjene vrijednosti do 500.000,00 kn (bez PDV-a), Škola nije obvezna primjenjivati Zakon o javnoj nabavi već interni Pravilnik o provedbi postupaka jednostavne nabave u školi. Njime je u čl.7. propisano kako je Naručitelj obvezan Poziv za dostavu ponuda poslati na adrese najmanje tri gospodarska subjekta i to na način koji omogućuje dokazivanje da je poziv zaprimljen. Poziv je poslan preporučenom pošiljkom na adrese triju gospodarskih subjekata te su sve tri povratnice zaprimljene sa ovjerom subjekata i datumom zaprimanja poziva. Unutar ostavljenog roka pristigle su dvije ponude i to one ponuditelja Udžbenik.hr d.o.o. Ivanečka 31, Zagreb I Narodne novine d.d., Savski gaj XIII put br. 6, Zagreb. Obje ponude su udovoljavale svim uvjetima iz Poziva, a ponuditelj Udžbenik.hr d.o.o. je ponudio nižu cijenu nabave udžbenika pa je primjenom odredbe čl.7. st.4. Pravilnika, valjalo odlučiti kao u izreci ove Odluke.

II.

Podaci o predmetnoj nabavi:

1. Predmet nabave: nabava udžbenika obveznih predmeta za učenike OŠ Pećine

2. Evidencijski broj nabave: 1/2019

3. Cijena odabrane ponude (bez PDV-a): 48.735,14 kn

4. Cijena odabrane ponude (sa PDV-om): 51.171,90 kn

5. Način izvršenja: Ugovor

III.

Ova Odluka stupa na snagu danom donošenja.

 Ravnateljica:

Jasna Vukonić-Žunič, mag. prim. educ.